Magyar Olimpiai Bizottság - Három távozó, három érkező az egri pólósoknál
Vizilabda| 2012.05.19. 23:33
Az érkezők listáján az olimpiai kerettag Gór-Nagy Miklós és a szintén ex-honvédos Salamon Ferenc szerepel. A felnőtt keretben számítanak a saját nevelésű, ifjúsági válogatott Lőrincz Bálint játékára is.
Két háromszoros olimpiai bajnok díszpolgár - Szécsi Zoltán és Biros Péter -, illetve a világbajnok Varga Zsolt mellett három légiós és reményteljes fiatalok alkotják még a keretet.
Bárány Attila, az Egri Vízilabda Klub ügyvezető elnöke arról számolt be, hogy 15-20 százalékkal kisebb költségvetéssel vágnak neki a következő bajnokságnak. A cél a bajnoki és Magyar Kupa-dobogó, valamint a sikeres nemzetközi szereplés. A klub két főtámogatója továbbra is Eger önkormányzata és a névadó szponzor ZF Hungária Kft. Habis László, Eger polgármestere kiemelte, hogy a városban ezután is első számú sport a vízilabda. "Szívvel-lélekkel azon vagyunk, hogy Egerben a vízilabda mindig is erős legyen" - jelentette ki.